FI Euroopan unionin virallinen lehti C 30/42

Unionin yleisen tuomioistuimen tuomio 13.12.2016 – Al-Ghabra v. komissio

(Asia T-248/13) (1)

((Yhteinen ulko- ja turvallisuuspolitiikka - Tiettyihin Osama bin Ladenia, al-Qaida-verkostoa ja Talebania lähellä oleviin henkilöihin ja yhteisöihin kohdistuvat rajoittavat toimenpiteet - Asetus (EY) N:o 881/2002 - Yhdistyneiden Kansakuntien elimen laatimaan luetteloon merkityn henkilön varojen ja taloudellisten resurssien jäädyttäminen - Tällaisen henkilön nimen merkitseminen asetuksen (EY) N:o 881/2002 liitteessä I olevaan luetteloon - Kumoamiskanne - Oikeudenkäynnin kohtuullinen kesto - Velvollisuus tarkistaa ja perustella esitettyjen kanneperusteiden perusteltavuus - Tuomioistuinvalvonta))

(2017/C 030/45)

Oikeudenkäyntikieli: englanti

Asianosaiset

Kantaja: Mohammed Al-Ghabra (Lontoo, Yhdistynyt kuningaskunta) (edustajat: E. Grieves, barrister ja J. Carey, solicitor)

Vastaaja: Euroopan komissio (asiamiehet: aluksi M. Konstantinidis, T. Scharf ja F. Erlbacher, sitten M. Konstantinidis ja F. Erlbacher)

Väliintulijat, jotka tukevat vastaajan vaatimuksia: Ison-Britannian ja Pohjois-Irlannin yhdistynyt kuningaskunta (asiamiehet: aluksi S. Behzadi-Spencer ja V. Kaye, sitten V. Kaye, sitten S. Brandon, ja lopuksi C. Crane, avustajanaan T. Eicke, QC) ja Euroopan unionin neuvosto (asiamiehet: J.-P. Hix ja E. Finnegan)

Oikeudenkäynnin kohde

EUT 263 artiklaan perustuva kanne, jossa vaaditaan kumoamaan yhtäältä tiettyihin Osama bin Ladenia, al-Qaida-verkostoa ja Talebania lähellä oleviin henkilöihin ja yhteisöihin kohdistuvista erityisistä rajoittavista toimenpiteistä sekä Afganistaniin suuntautuvan tiettyjen tavaroiden ja palvelujen viennin kieltämisestä, Afganistanin Talebania koskevien lentokiellon ja varojen sekä muiden taloudellisten resurssien jäädyttämisen laajentamisesta annetun neuvoston asetuksen (EY) N:o 467/2001 kumoamisesta 27.5.2002 annettu neuvoston asetus (EY) N:o 881/2002 (EUVL 2007, L 6, s. 6) kantajaa koskevilta osin ja toisaalta tiettyihin Osama bin Ladenia, al-Qaida-verkostoa ja Talebania lähellä oleviin henkilöihin ja yhteisöihin kohdistuvista erityisistä rajoittavista toimenpiteistä sekä Afganistaniin suuntautuvan tiettyjen tavaroiden ja palvelujen viennin kieltämisestä, Afganistanin Talebania koskevien lentokiellon ja varojen sekä muiden taloudellisten resurssien jäädyttämisen laajentamisesta annetun neuvoston asetuksen (EY) N:o 467/2001 kumoamisesta 27.5.2002 annettu neuvoston asetus (EY) N:o 881/2002 (EUVL 2002, L 139, s. 9).

Tuomiolauselma

1) Kanne jätetään tutkimatta siltä osin kuin siinä vaaditaan tiettyihin Osama bin Ladenia, al-Qaida-verkostoa ja Talebania lähellä oleviin henkilöihin ja yhteisöihin kohdistuvista erityisistä rajoittavista toimenpiteistä sekä Afganistaniin suuntautuvan tiettyjen tavaroiden ja palvelujen viennin kieltämisestä, Afganistanin Talebania koskevien lentokiellon ja varojen sekä muiden taloudellisten resurssien jäädyttämisen laajentamisesta annetun neuvoston asetuksen (EY) N:o 467/2001 kumoamisesta 27.5.2002 annetun neuvoston asetuksen (EY) N:o 881/2002 kumoamista Mohammed Al-Ghabraa koskevin osin.

2) Kanne hylätään muilta osin perusteettomana.

3) Mohammed Al-Ghabra vastaa omista oikeudenkäyntikuluistaan, ja hänet velvoitetaan korvaamaan Euroopan komission oikeudenkäyntikulut.

4) Ison-Britannian ja Pohjois-Irlannin yhdistynyt kuningaskunta sekä Euroopan unionin neuvosto vastaavat omista oikeudenkäyntikuluistaan.

(1) EUVL C 9, 11.1.2014.